CELEX: 31994D0383
Language: lt
Date: 770601600000
Title: 1994 m. birželio 3 d. Komisijos Sprendimas dėl mėsos produktų gamybos įmonėms, neturinčioms pramonės įmonėms būdingos struktūros ir gamybos pajėgumų, taikytinų kriterijųTekstas svarbus EEE.

Svarbus teisinis pranešimas

|

31994D0383

Oficialusis leidinys L 174 , 08/07/1994 p. 0033 - 0033 specialusis leidimas suomių kalba: skyrius 3 tomas 59 p. 0009  specialusis leidimas švedų kalba: skyrius 3 tomas 59 p. 0009 

		Komisijos sprendimas1994 m. birželio 3 d.dėl mėsos produktų gamybos įmonėms, neturinčioms pramonės įmonėms būdingos struktūros ir gamybos pajėgumų, taikytinų kriterijų(tekstas svarbus EEE)(94/383/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1976 m. gruodžio 21 d. Tarybos direktyvą 77/99/EEB dėl sveikatos problemų, turinčių įtakos mėsos produktų ir tam tikrų kitų gyvūninės kilmės produktų gamybai ir prekybai [1], su paskutiniais pakeitimais, padarytais Direktyva 92/118/EEB [2], ypač į jos 9 straipsnio 5 dalį,kadangi, siekiant užtikrinti, kad Direktyva 77/99/EEB būtų įgyvendinama vienodai, būtina nustatyti įmonių klasifikavimo kriterijus;kadangi valstybės narės informavo Komisiją apie priimtus kriterijus, kuriais remdamosi jos nustato, kad įmonė arba įmonės kategorija neturi pramonės įmonėms būdingos struktūros ir gamybos pajėgimų;kadangi Direktyvos 77/99/EEB 9 straipsnio 1 ir 2 dalyje nurodytos leidžiančios nukrypti nuostatos yra susijusios tik su įmonių struktūra, bet ne su minėtoje direktyvoje nustatytais higienos reikalavimais;kadangi šiame sprendime numatytos priemonės atitinka Veterinarijos nuolatinio komiteto nuomonę,PRIĖMĖ ŠĮ SPRENDIMĄ:1 straipsnis1. Tam, kad būtų leista nukrypti Direktyvos 77/99/EEB 9 straipsnio 1 ir 2 dalyse nustatyta tvarka, valstybės narės kiekvienai įmonei nustato didžiausią gamybos kvotą.Nustatydamos minėtą kvotą, jos ypatingai atsižvelgia į šiuos parametrus: įmonės struktūrą ir išdėstymą, produktų srautą ir žaliavų bei galutinių produktų sandėliavimo pajėgumus.2. Tam, kad būtų leista nukrypti 1 dalies tvarka, kiekviena įmonė privalo laikytis pagal 1 dalį nustatytos gamybos kvotos.3. 1 dalyje nustatyta gamybos kvota nė vienu atveju negali viršyti 7,5 tonų galutinio produkto per savaitę, arba vienos tonos foie gras produkcijos per savaitę.2 straipsnisŠis sprendimas skirtas valstybėms narėms.Priimta Briuselyje, 1994 m. birželio 3 d.Komisijos varduRené SteichenKomisijos narys[1] OL L 26, 1977 1 31, p. 85. Atnaujinta Direktyva 92/5/EEB (OL L 57, 1992 3 2, p. 1).[2] OL L 62, 1993 3 15, p. 49.--------------------------------------------------